Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 646/13/8803	Košice II, 19.3.2015
EEČ : 2-64-79-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 13.12.2013, spisová značka 4 Pv 646/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 13.12.2013, spisová značka 4 Pv 646/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením povereného príslušníka PZ Obvodného oddelenia  PZ XXXXX pod sp. zn. : ČVS: XXXXX zo dňa 12.10.2013  bolo podľa §§ 199 ods. 1, 206 ods. 1  Trestného poriadku začaté trestné stíhanie a vznesené obvinenie ml. XXXXX XXXXX  pre prečin krádeže podľa § 212  ods. 2 písm. f/   Tr. zák. na vyššie opísanom skutkovom základe.

Uznesením prokurátora Okresnej prokuratúry XXXXX II zo dňa 13.12.2013, sp. zn. 4 Pv  646/13-4, právoplatným dňa 23.12.2013, podľa § 216 ods. 1 písm. a),c) Trestného poriadku bolo jeho trestné stíhanie podmienečne zastavené,  pričom mu bola určená skúšobná doba v trvaní 12 mesiacov od jeho právoplatnosti.

	Skúšobná doba podmienečného zastavenia trestného stíhania obvineného uplynula 23.12.2014.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené aj vtedy, ak ide o osobu, proti ktorej sa skoršie stíhanie pre ten istý skutok skončilo právoplatným uznesením o podmienečnom zastavení trestného stíhania a obvinený sa osvedčil, ak rozhodnutie nebolo v predpísanom konaní zrušené.

Po uplynutí skúšobnej doby bol zadovážený odpis z registra trestov obvineného, podľa ktorého sa v nej nedopustil žiadneho trestného činu. Rovnako obvinený nie je v súčasnosti trestne stíhaný. Zo správy z miesta jeho  trvalého bydliska vyplýva, že nebol v skúšobnej dobe riešený príslušným mestským úradom kvôli priestupku. Podľa správy Okresného úradu XXXXX sa v priebehu skúšobnej doby dopustil priestupku proti verejnému poriadku podľa § 47 ods. 1 písm. d/ zák. č. 372/1990 Zb. o priestupkoch, no  pokutu uloženú v blokovom konaní vo výške 10,- € zaplatil ihneď na mieste. Pri využití analógie zákona o priestupkoch s Trestným zákonom, konkrétne jeho ustanoveniami § 92 a § 93 Trestného zákona je však potrebné konštatovať, že zaplatením uvedenej pokuty obvineným došlo k zahladeniu jeho postihu za predmetný priestupok. 
 
Vzhľadom k tomu,  že z vyššie uvedených skutočností vyplýva, že obvinený viedol počas skúšobnej doby riadny život, bolo potrebné rozhodnúť o osvedčení obv. ml. XXXXX XXXXX  v skúšobnej dobe podmienečného zastavenia trestného stíhania tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Bačová
prokurátorka